Meer As 'n Ja-Woord (Sagteband)
Die huwelik is ’n veeleisende en vormende leerskool waar twee mense hulle hart vir mekaar moet gee, mekaar moet aanvul en liefhê, maar mekaar nie in besit mag neem nie. Dis ’n besef dat daar geen liefde in ’n huwelik kan wees voordat twee mense weet dat liefde ’n werkwoord is nie. Dat daar geen romanse kan wees as die geleentheid daartoe nie geskep word nie. ’n Huwelik slaag nie omdat jy die ideale lewensmaat gekies het nie, maar omdat jy die ideale lewensmaat is.
In hulle dagboek vir getroudes gee die deurwinterde egpaar, Johan en Nina Smit, Bybelse riglyne om van die huwelik ’n stille hawe van geluk en beskutting te maak teen sterk winde en hoë seë. Dan word die huwelik meer as die spreekwoordelike ja-woord; dit word ’n deurdagte, nugter wilsbesluit om getrou te bly in voorspoed en teenspoed, in sonskyn en stormwind. Om te gee en lief te hê, om te dien en te eer, vra daadwerklike toewyding en trou om van ’n vlietende belofte ’n sinvolle lewenslange verbintenis te maak.
Die 366 dagstukke sal jou op ’n ontdekkingstog van die huwelik neem en jou nuwe perspektiewe bied op jou verhouding met jou lewensmaat.
1 JANUARIE 1 Korintiërs 13:1-3
Die mooiste woord
En die grootste hiervan is die liefde! (1 Kor.13:13)
Liefde: die mooiste woord wat tot uitbundige vreugde sowel as
onuitspreeklike hartseer aanleiding kan gee; ’n woord wat die beste
én slegste in die mens na vore kan bring ... Só kan ’n mens voortborduur
oor die moontlikhede wat daar in dié kort woordjie ingebou is.
Julle sal toegee dat mense se definisie vir die woord nogal drasties
kan verskil. Alhoewel die passie waarmee troupaartjies aan mekaar
hulle liefde verklaar oënskynlik dieselfde taal praat, is die wyse waarop
daardie liefde mettertyd in die praktyk gestalte vind nie dieselfde nie.
En dit laat ’n mens vra: Wat is liefde? Kan daar van ’n standard
definisie gepraat word? Is daar iewers ’n model te vind wat nagevolg
kan word? Wat het die Bybel oor liefde te sê?
Die Bybel val ook in by die koor van stemme wat die liefde baie
hoog aanprys. ... En die grootste hiervan is die liefde! (1 Kor. 3:13). Die
hele Hooglied is ’n gedig oor die liefde tussen man en vrou.
You're reviewing: Meer As 'n Ja-Woord (Sagteband)
My Allerbeste Vir Sy Hoogste Sakpas (Luu…
Die Bybel In 366 Dae Vir Seuns (Sagteban…
Om God Te Ken - 365 Oordenkings Vir Seun…